Etæ do Brónzo

L'Etæ do Brónzo a l'ìndica, respètto a 'na çèrta soçietæ preistòrica ò protostòrica, o perîodo caraterizòu da l'ûzo scistemàtico e estéizo da metalurgîa do brónzo che, pe quànte o rigoàrda l'Eoröpa, o s'esténde da-o 2300 a.C. a-o 1100 a.C. pöcasæ. Pâ che di stùddi reçènti àggian descovèrto di ògètti de brónzo a-o stàgno datæ tra-o 4650 e-o 4000 a.C. inti Balcâni, ma pâ chi-â tecnologîa a se ségge fermâ pròpio in sciâ fìn do V Milénio, pe êse dapeu descovèrta tórna vèrso o 2300 a.C., che tradiçionalménte o l'é conscideròu l'inìçio de l'Etæ do Brónzo inte l'Eoröpa çentrâle. 


Tâ utilìzzo o poriéiva êse bazòu in sciâ fuxón locâle de ràmmo e stàgno estræti da-i minerâli òpû, cómme into câxo da Scandinàvia, da-o tràfego de brónzo da-e regioìn d'estraçión e/ò de produçión vèrso âtre zöne. A denominaçión a l'é stæta introdûta da-o religiôzo françéize Nicolas MahudelA teorîa a l'é stæta espòsta pe-a prìmma vòtta o 12 seténbre 1734 davànti a l'Académie des inscriptions et belles-lettres e pöi publicâ into 1740 co-o tìtolo "Les Monumens les plus anciens de l'industrie des hommes, des Arts et reconnus dans les pierres de Foudres" cfr.  e dapeu acugéita da l'archiòlogo Christian Jurgensen Thomsen into seu "scistêma de træ etæ" do 1816, adêuviòu pe-a seu òpia de clasificaçión de antighitæ naçionâli. O conçètto o l'é pöi vegnûo comùn in tùtta a letiatûa archiològica. 

Mahudel o l'à propòsto o conçètto de l'Etæ do Brónzo dòppo avéi òservòu che e seportûe dónde gh'êa de ùrne ciù danezæ generalménte contegnîvan di ògètti de brónzo, méntre i artefæti de færo êan prezénti inte tónbe ciù reçènti.

 Nòtte 

 Âtri progètti 

Categorîa:Etæ stòriche